CELEX: 62015CN0542
Language: sk
Date: 2015-10-16 00:00:00
Title: Vec C-542/15: Návrh na začatie prejudiciálneho konania, ktorý podal Tribunale di Santa Maria Capua Vetere (Taliansko) 16. októbra 2015 – trestné konanie proti Angela Manzo

18.1.2016   
            
            
               SK
            
            
               Úradný vestník Európskej únie
            
            
               C 16/18
            
         Návrh na začatie prejudiciálneho konania, ktorý podal Tribunale di Santa Maria Capua Vetere (Taliansko) 16. októbra 2015 – trestné konanie proti Angela Manzo
   (Vec C-542/15)
   (2016/C 016/22)
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale di Santa Maria Capua Vetere
   
      Účastník trestného konania pred vnútroštátnym súdom
   
   Angela Manzo
   
      Prejudiciálne otázky
   
   
               1.
            
            
               Má sa článok 49 a [56] ZFEÚ, ako aj zásada rovnosti zaobchádzania a zásada efektívnosti, vykladať v tom zmysle, že bránia vnútroštátnej právnej úprave v oblasti hazardných hier, ktorá vyžaduje vyhlásenie novej verejnej súťaže (podľa článku [10 ods. 9]g zákona č. 44 z 26. apríla 2012) na udelenie koncesií, ktorá obsahuje ustanovenia o vylúčení z verejnej súťaže z dôvodu nepreukázania ekonomickej a finančnej spôsobilosti, bez toho, aby sa v tomto ohľade stanovilo iné kritérium ako dve bankové referencie od dvoch rozdielnych finančných inštitúcií?
            
         
               2.
            
            
               Má sa článok 47 smernice Európskeho parlamentu a Rady 2004/18/ES (1) z 31. marca 2004 vykladať v tom zmysle, že bráni vnútroštátnej právnej úprave v oblasti hazardných hier, ktorá vyžaduje vyhlásenie novej verejnej súťaže (podľa článku [10 ods. 9]g zákona č. 44 z 26. apríla 2012) na udelenie koncesií [ktorá obsahuje ustanovenia o vylúčení z verejnej súťaže] z dôvodu nepreukázania ekonomickej a finančnej spôsobilosti bez toho, aby sa v tomto ohľade stanovili dokumenty a možnosti, uvedené v [nad]národných právnych predpisoch?
            
         
               3.
            
            
               Bránia články 49 a [56] ZFEÚ vnútroštátnej právnej úprave, ktorá v skutočnosti bráni akejkoľvek cezhraničnej činnosti v odvetví hier nezávisle na forme, v akej sa táto činnosť vykonáva a osobitne (podľa rozsudku Biasci a i., C-660/11 a C-8/12, EU:C:2013:550) v prípade, keď sprostredkovatelia podniku prítomní na vnútroštátnom území môžu podliehať fyzickej kontrole polície?
            
         
      (1)  Smernica Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (Ú. v. EU L 134, s. 114; Mim. vyd. 06/007, s. 132).